Акоронавирус злаз аԥҳәыс лыԥсҭазаара далҵит Гагратәи ахәшәтәырҭаҿы
19:44 18.03.2022 (ирҿыцуп: 19:50 18.03.2022)
© Sputnik / Леон Адлейба Капельница
© Sputnik / Леон Адлейба
Аепидемиа ҵысижьҭеи Аԥсны аҿкчымазара зыхьхьоу ауаа рхыԥхьаӡара 53087-ҩык рҟынӡа инаӡеит, ргәы бзиахахьеит 48734-ҩык ауааԥсыра, рыԥсҭазаара иалҵхьеит 670-ҩык.
АҞӘА, хәажәкыра 18 - Sputnik. Уахыки-ҽнаки рыла Аԥсны ауааԥсыра COVID -19 азы атестқәа арҭеит 106-ҩык, урҭ рахьтә 37-ҩык аҿкчымазара шрымаз аадырԥшит ҳәа аанацҳауеит ауааԥсыра акоронавирус рацәыхьчаразы аоперативтә штаб.
Гагратәи ахәшәтәырҭаҿы лыԥсҭазаара далҵит 1941 шықәса рзы ииз аԥҳәыс.
Ари аамҭазы Гәдоуҭатәи араионтә хәшәтәырҭа хадаҿы ишьҭоуп 25-ҩык, рҭагылазаашьа бааԥсуп хәҩык, ибжьаратәуп 20-ҩык. Аҟәатәи аинфекциатә хәшәтәырҭаҿы ирхәшәтәуеит акоронавирус зцәа иалоу 20-ҩык, урҭ рахьтә 12-ҩык рҭагылазаашьа уадаҩуп. Очамчыра ирхәшәтәуеит ааҩык, Гагратәи ахәшәтәырҭаҿы - 8-ҩык, урҭ рахьтә аӡәы иҭагылазаашьа уадаҩуп. Тҟәарчалтәи ахәшәтәырҭаҿы фҩык ачымазцәа шьҭоуп.